বিপিএলের ফাইনালে গ্যালারিতে ওবায়দুল কাদের
বিপিএলের ফাইনাল দেখতে মিরপুর শেরেবাংলা স্টেডিয়ামে উপস্থিত হন আওয়ামী লীগ সাধারণ সম্পাদক ও সেতুমন্ত্রী ওবায়দুল কাদের।







শুক্রবার সন্ধ্যায় শুরু হয় বিপিএল সপ্তম আসরের গুরুত্বপূর্ণ ফাইনাল ম্যাচটি। ফ্রাঞ্চাইজি ক্রিকেটের এই জমকালো ফাইনাল দেখতে ক্রিকেট বোর্ডের আমন্ত্রণে স্টেডিয়ামে যান বাংলাদেশ সরকারের সেতুমন্ত্রী ওবায়দুল কাদের। এ সময় তার সঙ্গে আরও উপস্থিত ছিলেন পররাষ্ট্র প্রতিমন্ত্রী শাহরিয়ার আলম। 




মিরপুর শেরেবাংলার প্রেসিডেন্ট  বক্সে ক্রিকেট বোর্ডের (বিসিবি) সভাপতি নাজমুল হাসান পান এমপির সঙ্গে বসে খেলা দেখেন তারা।
বিপিএল ফাইনালে প্রথমে ব্যাট করে ইরফান শুক্করের ফিফটি  আর আন্দ্রে রাসেল-মোহাম্মদ নওয়াজের ব্যাটিং ঝড়ে ১৭০/৪ রানের চ্যালেঞ্জিং স্কোর গড়ে রাজশাহী রয়েলস।
জবাবে ব্যাটিংয়ে নেমে ১১ রানে দুই ওপেনারের উইকেট হারিয়ে বিপাকে পড়ে যাওয়া খুলনা টাইগার্সকে খেলায় ফেরান শামসুর রহমান শুভ। ৫২ রান করে সাজঘরে ফিরেছেন তিনি। মুশফিকের ব্যাটে জয় দেখছে খুলনা।

বিপিএলের ফাইনাল দেখতে মিরপুর শেরেবাংলা স্টেডিয়ামে উপস্থিত হন আওয়ামী লীগ সাধারণ সম্পাদক ও সেতুমন্ত্রীওবায়দুল কাদের।